Misurinajärvi

Misurinajärvi (Lago di Misurina) on järvi Pohjois-Italian Veneton alueella olevassa Bellunon maakunnassa. Järvi on matkailijoiden suosiossa, ja sen rannoilla on useita hotelleja. Näyttävän taustan Misurinajärvelle antaa Lavaredovuoren kolme terävää huippua, Tre Cime di Lavaredo. Kesällä järvellä purjehditaan ja kalastetaan. Talvisin järven ollessa jäässä lähistöllä on hotellien asukkaille tarjolla useita laskettelu- ja hiihtokeskuksia. Misurinajärven jäällä järjestettiin Cortina d’Ampezzon vuoden 1956 talviolympialaisten pikaluistelukilpailut. 

 Lähteet 

Luokka:Italian järvet
Luokka:Bellunon maakunta
1956 Winter Olympics official report.  pp. 180–88 
Misurina web site
The Misurina Legend